Diari Oficial de la Generalitat Valenciana


Sumari del DOGV 9879, del 27-06-2024 (2024/6198)

RESOLUCIÓ de 25 de juny de 2024, de la Conselleria d'Educació, Universitats i Ocupació, per la qual s'ordena la publicació de la part dispositiva de la sentència de la Secció 4a de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu número 4/000013/0179-UO, de 22 de desembre de 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9879

Data del DOGV
:   27-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6198


Data del document
:   25-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 25 de juny de 2024, de la Conselleria d'Educació, Universitats i Ocupació, per la qual s'ordena la publicació de la part dispositiva de la sentència de la Secció 4a de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu número 4/000013/6421-EL, de 22 de desembre de 2023.  
 [2024/6198]  
Vista la Sentència número 16/2024, dictada per la Secció 4a de la Sala Contenciosa Administrativa del Tribunal Superior de Justícia de la Comunitat Valenciana, en data 22 de desembre de 2023, en el procediment ordinari [ORD] núm. 4/000013/5112-WX.  
Vist el decret del lletrat de l'Administració de Justícia de data 2 de maig de 2024, pel qual es declara ferma la sentència dictada, i es requerix la publicació d'esta sentència en el Diari Oficial de la Generalitat Valenciana.  
Considerant els articles 17.2 de la Llei orgànica 6/1985, d'1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que establixen l'obligatorietat del compliment de les sentències i altres resolucions fermes dictades pels tribunals de justícia.  
Considerant el que es disposa en la Llei 5/1983, de 30 de novembre, del Consell, així com en els articles 90 i 91 del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i l'article 4 del Decret 136/2023, de 10 d'agost, pel qual s'aprova el Reglament orgànic i funcional de la Conselleria d'Educació, Universitats i Ocupació, es resol:  
  
Únic  
Ordenar la publicació en el Diari Oficial de la Generalitat Valenciana de la Sentència núm. 16/2024, dictada en el procediment ordinari [ORD] núm. 4/000013/2441-SE, de data 22 de desembre de 2023, la decisió del qual és la següent:  
  
1. Estimem el recurs contenciós administratiu interposat per la representació de la Unió Sindical Obrera de la Comunitat Valenciana contra l'Orde 13/22 de 15 de novembre de la Conselleria d'Economia Sostenible, Sectors Productius, Comerç i Treball, per les quals s'aproven les bases reguladores del programa d'ajudes per a l'impuls dels delegats i delegades, supervisors i supervisores o responsables territorials de prevenció de riscos laborals.  
  
2. Anul·lem: 1) l'incís «…les organitzacions sindicals i empresarials de la Comunitat Valenciana que subscriguen convenis col·lectius estatutaris…», comprés en l'article 1, Objecte i àmbit; 2) l'incís «…les organitzacions empresarials i sindicals, legalment constituïdes, que hagen subscrit un conveni col·lectiu en els termes assenyalats en el paràgraf primer de l'article anterior», comprés en l'article 2, Organitzacions beneficiàries; 3) l'incís «…a les associacions empresarials que hagen subscrit convenis col·lectius en els termes assenyalats en els articles precedents», comprés en l'apartat a) de l'article 5, i 4) l'incís «…a les organitzacions sindicals que hagen subscrit convenis col·lectius en els termes assenyalats en els articles precedents» comprés en l'apartat b) de l'article 5, Distribució del pressupost. La resta d'articles manté la seua validesa.  
  
3. S'imposen les costes processals causades a la part demandada i codemandades en els termes fixats en el fonament sext.  
  
València, 25 de juny de 2024.- El conseller d'Educació, Universitats i Ocupació: José Antonio Rovira Jover.